ร้านจะอยู่ชั้นใต้ดินใน Foodland supermarket อารมณ์จะเหมือนฟู้ดคอร์ทแต่ดีหน่อยตรงที่มีพนักงานเสิร์ฟ อาหารบริการรวดเร็วมากถึงแม้ว่าคนจะเยอะแต่อาหารไม่ต้องรอนานเลย วันนี้สั่งไป 2 จาน อย่างแรกผัดมักกะโรนีหมู หอม มัน อร่อยดี ทานละไม่เลี่ยนเลย อย่างที่ 2 สเต๊กปลาอินทรีย์+ข้าวผัดกระเทียม บนปลาจะมีซอสทานคู่กันวางไว้ พร้อมมะนาว กับข้าวผัดกระเทียม บีบมะนาวละเลงซอสไว้ให้ทั่วปลา อร่อยมาก ไม่ต้องใส่อะไรเพิ่มเลย แต่ปลาก้างเยอะไปหน่อย ส่วนข้าวผัดกระเทียม ร้านจะเอาไปผัดกับกระเทียมสดแปลกอีกแบบ แต่ข้าวหอมกระเทียมดี นำมาทานคู่กับปลาเข้ากันดี ค่าเสียหายวันนี้ 234 บาทถือว่าราคากลางๆ เมนูอาหารอาจจะดูธรรมดาแต่รสชาติ คุณภาพ และบริการใช้ได้เลย